Joost Klein

Joost is de artystenamme fan Joost Klein (Ljouwert, 10 novimber 1997). Hy hat ek de artystenamme EenhoornJoost brûkt. Joost is in Nederlânske muzikant, skriuwer en eardere youtuber. Hy is bekend om syn ferske "Scandinavian Boy" en syn album mei goede freon Donnie, mei de titel: M van Marketing. 

 Jonge jierren 
Joost Klein waard grutbrocht yn Britsum (gemeente Ljouwerteradiel) by syn âlden. Syn broer en suster binne sawat 15 jier âlder en wiene meast út hûs; Joost waard grut as iennichst bern. Syn heit waard diagnostearre mei kanker en stoar yn 2010. De mem fan Joost wie te drok om syn heit te helpen, wêrtroch't se yn in psygoaze rekke. Se moast nei in tehûs. Doe't alles wer wat better gie, kamen Joost en syn broer en suster del en seagen se harren mem dea op 'e bank lizzen; sy hie in hertstilstân.Draw My Life op it YouTube-kanaal fan Joost Syn heit ferstoar doe't Joost 12 wie en syn mem in jier letter. 

Doe't Joost 10 jier âld wie, yn 2008, begûn er mei filmkes op YouTube.

 Karriêre 
 Muzyk 
 Gouden plaat Scandinavian Boy 
Mei syn single "Bitches" út 2016 berikte hy in miljoen werjeften YouTube. Datselde jier brocht er syn earste album út, mei de namme Dakloos. Yn 2017 en 2008 stie Joost koart ûnder kontrakt by Top Notch yn 2017 en 2018. Dêr brocht er op 20 oktober 2017 de mixtape Scandinavian Boy út. It titelnûmer dêrfan is seis miljoen kear beharke op Spotify. By syn optreden op Lowlands 2019 krige er dêrfoar in gouden plaat.Gouden plaat op Lowlands foar Joosts 'Scandinavian Boy': 6 miljoen streams op omropfryslan.nl

Op 3 augustus 2018 brocht Joost mei Donnie it album M van Marketing út. Donnie is in freon fan Joost. Joost docht mei op it ferske "René Froger" fan Donnie en krekt oarsom is Donnie te hearren op it nûmer "Bezem", dat op Joost syn album Scandinavian Boy stiet.

 Twa albums yn 2019 
Joost is yntusken by Top Notch weim nei't er besleat in eigen label op te setten, mei de namme Albino Sports.Miljard views op Top Notch Youtube kanaal op Emerce.nl Albino wie it earste album dat hy er 18 jannewaris 2019 op syn eigen label útbrocht. Mei dy plaat begûn er ek in tour troch sealen as it Paard (Den Haach) de Oosterpoort (Grins), Doornroosje (Nijmegen) en Paradiso (Amsterdam). Yn de simmer stie er op ferskate festivals, wêrûnder Pinkpop en Lowlands yn Nederlân en Pukkelpop yn België. Op it titelnûmer Albino foarseach er dat al, want hy sjongt Ik ben in België met vrienden voor een show / Op Pukkelpop 2019, let's go.

Ein 2019 brocht Joost syn twadde album fan it jier út, mei de titel 1983. Dat ferwiist nei it jier fan berte fan syn broer, ek syn manager. Op 1983 wurket Joost benammen gear mei de produsinten Mick Spek, Kauwboy en Tantu Beats. Hy sjocht op it album ûnder oare werom op it jier, lykas yn it refrein fan Summervibes 2019. Dêrop sjongt er Ik stond op Pinkpop, Lowlands, Pukkelpop, Zwarte Cross / Ging top, total loss, hip-hop.

 Eurofyzjesjongfestival 
Klein wie ien fan de 600 gadingmakkers dy 't Nederlân fertsjintwurdigje woe op it Eurofyzjesjongfestival fan 2024. Mei de stipe fan 3FM-dj's sammele er 25.000 hantekeninge dy 't dêrnei op in spandoek drukt waarden en ophongen waarden by de yngong fan it Media Park yn Hilfertsom, foar Beeld & Geluid. Op 11 desimber 2023 krige Klein offisjeel te hearren dat er echt útkeazen wie as de Nederlânske ynstjoering. Syn nûmer Europapa waard op 29 febrewaris 2024 lansearre yn in spesjale ôflevering fan De Avondshow met Arjen Lubach. Op 9 maart 2024 stie Joost yn de heale finale fan it sjongfestival en pleatste him foar de finale, mar ta gefolch fan in ynsidint krekt foar in repetysje foar de finale waard er diskwalifisearre.Omrop Fryslân, 11-5-2024, Joost Klein jûn net op Eurovisie Songfestival Riedplachte op 11-5-2024

 Skriuwer 
Yn 2018 skreau Joost in boek. It is in dichtbondel mei de namme Albino. Hy hat it skreaun omdat syn heit ek in boek skreaun hat. It boek is dus eins ek foar syn heit, fertelt er: "Hij zei me dat ik ook een boek moest schrijven, net als hij. Dus toen een uitgeverij vroeg of ik dat wilde doen dacht ik 'wow dit kan niet beter', ik had het in mijn hoofd al af. Het is echt vet om iets tastbaars in mijn handen te hebben. Op YouTube en met mijn muziek is alles virtueel en dit is heel anders."Albino: een roetsjbaanrit door een fucked up brein op metronieuws.nl

Joost Klein hat ek meiwurke oan de ferhalebondel 3PAK, dat yn 2019 it boekewykgeskink foar jongerein wie. Syn ferhaal yn 3PAK hjit 'Brüders auf Berlin'. De oare twa skriuwers dy't in ferhaal yn dizze bondel ha, binne Margje Woodrow en Karin Amatmoekrim.

 Sosjale media 
Oant 2016 makke Joost YouTube-fideo's ûnder de namme Eenhoornjoost. Syn fideo's fariearren fan sketsen oant minidokumintêres. Op it stuit pleatst Joost allinnich fideoklips fan syn ferskes op YouTube en sûnt 2019 brûkt er dêr de namme joost klein. Hy sjocht himsels net as YouTuber, om't er ophâldt mei it meitsjen fan net-fideoklipfideo's op YouTube. Hy omskriuwt himsels leaver as keunstner. Op YouTube hat er 200.000 abonnees en yn totaal mear as 20.000.000 werjeften. Dochs wol Joost gjin jild fertsjinje mei advertinsjes. Joost is noch altyd aktyf op Instagram en Twitter mei it pleatsen fan foto's en fideo's.

 Prizen 
 2018: Yn desimber 2018 waard him yn popsintrum Neushoorn by it Freeze-festival de Fryske Poppriis útrikt. Friese Popprijs gaat naar rapper Joost, Ljouwerter Krante, 16 desimber 2018 
 2021: Dutch Creativity Awards Bronze Lamp, in priis yn de kategory music, foar de muzyk yn de reklamekampagne KFC - United by the Bucket fan in Amearikaanske keatling dat benammen frituerd iten, makke fan hinnefleis ferkeapet.
 2022: Friese Song van het Jaar, Friesland Pop, foar it nûmer Fryslân bop
 2023: 3FM Award, yn de kategorie Beste artiest
 2023: Yn Dútslân wûn Klein de 1 Live Krone 2023, yn de kategory Bester Song, foar it nûmer Friesenjung
 2023: Friese Song van het Jaar, Friesland Pop, foar it nûmer Friesenjung
 2023: Op it festival Noorderslag 2024 krige Joost Klein de Buma Kultuer Poppriis 2023 útrikt.
 2024: 3FM Award, yn de kategorie Beste artiest

 Diskografy 
 Albums 
 Album  Utbrocht  Label  Single(s)  Resultaat Dakloos 1 juny 2016Made  Scandinavian Boy  20 oktober 2017   M van Marketing (mei Donnie)  3 augustus 2018 Parmezaan & Linkerbaan (mei Donnie)   Albino 18 jannewaris 2019 Albino Sports Meeuw (mei Stefano Keizers) Ome Robert 1983 15 novimber 2019Buurman,Joost Klein 2Joost Klein 7 24 april 2020 Mayo, No Fries! (mei bbno$)Ham? Albino Sports Vol. 1 (mei Brunzyn) 1 april 2021 "Gewoon goed" (mei Brunzyn en Donnie),Albino Sports Anthem  (mei Brunzyn Fryslân 30 septimber 2022 Papa en Mama,Wachtmuziek (mei StuBruFryslân bop

EP
 EP  Utbrocht op  Label  SinglesEuropapa: Greatest Hits5 april 2024 Europapa

 Singles 
 titel útbrocht album/EP prizen en nominaasjes resultaat 2016  Bitches 2017 Feminist on da Block (mei Donnie) 2018 Meeuw (mei Stefano Keizers) Albino 2018Ome Robert  2018 Parmezaan en Linkerbaan (mei Donnie) M van Marketing (mei Donnie)   2018 Chubby  2018 Glaassie Water  2019 Buurman 1983  2019 Midlife Crisis  2019 Joost Klein 2 1983  2020 Mayo, No Fries! (mei bbno$), Joost Klein 7  2020 Ham? Joost Klein 7  2020 Ik Wil Je  2020 Hallo Nederland  2021 Gewoon Goed (mei Brunzyn en Donnie) Albino Sports Vol. 1 (mei Brunzyn)  2021 Albino Sports Anthem (mei Brunzyn  2021 Fok De Blok  2021 Papa en Mama Fryslân  2021 Go, Acid!  2022Wachtmuziek (mei StuBru  Fryslân  2022 Florida 2009  2022 Rookpauze 2  2022Fryslân bop  Fryslân  2023Droom Groot  2023 Friesenjung    1 Live Krone       2024EuropapaEuropapa: Greatest Hits 2024Luchtballon2024TRAFIK!

Kategory:Frysk ynternetstjer
Kategory:Frysk rapper
Kategory:Frysk hiphopartyst
Kategory:Frysk muzykprodusint
Kategory:Frysk dichter
Kategory:Dielnimmer oan it Eurofyzjesjongfestival
Kategory:Persoan berne yn Ljouwert
Kategory:Persoan berne yn 1997